<classify> Kufuatia taarifa za kocha wa sasa wa Maurio Sarri kuwa mbioni kujiunga na Mabingwa wa Serie A Juventus, Klabu ya Chelsea ipo katika hatua za mwisho kumalizana na Frank Lampard kuchukua mikoba hiyo ambapo inalezwa kuwa kwamba amebakiza mambo machache tu huku mpango wake ukiwa ni kumwongeza Didier Drogba kwenye benchi lake la ufundi. Lampard ambaye alikuwa akiimudu vilivyo nafasi ya kiungo wa ushambuliaji alicheza mechi 648 katika klabu hiyo na kufunga magoli 211, anatajwa kwamba atatua Stamford Bridge baada ya Maurizio Sarri kutimkia Juventus. Kwa mujibu wa The Sun, mazungumzo yameendelea hadi Ijumaa baina ya Lampard na Chelsea kuhusu kumaliza suala la ukocha, huku The Blues wakiwa na kazi ya kuilipa Derby fidia ya Pauni 4 milioni ili kumpata kocha huyo. Na ripoti zinadai kwamba Lampard anamtaka Drogba aende akawe kocha wa washambuliaji kwenye kikosi chake na Shay Given anaweza pia kuhama kutoka Derby kwenda kuwa kocha wa makipa. Msaidizi wake Jody Morris naye amepanga kumtaja kwenye benchi lake la ufundi atakapotua Stamford Bridge, huku akiwatosa John Terry, ambaye kwa sasa ni kocha msaidizi huko Aston Villa, iliyopanda daraja na kucheza Ligi Kuu England msimu ujao. Jambo hilo pia linamweka kwenye wakati mgumu msaidizi namba mbili wa Sarri, Gianfranco Zola kuhusu hatima yake kwenye kikosi hicho cha Stamford Bridge.  <topic>: michezo 